ਫੈਜ਼ਲ ਆਲਮ
ਫੈਜ਼ਲ ਆਲਮ ਇਕ ਪਾਕਿਸਤਾਨੀ ਅਮਰੀਕੀ ਗੇਅ ਹੈ, ਜਿਸਨੇ ਅਲ-ਫਾਤਿਹਾ ਫਾਊਡੇਸ਼ਨ ਦੀ ਸਥਾਪਨਾ ਕੀਤੀ, ਇਹ ਸੰਗਠਨ ਗੇਅ, ਲੈਸਬੀਅਨ, ਦੋ-ਲਿੰਗੀ, ਅਤੇ ਟਰਾਂਸਜੈਂਡਰ ਮੁਸਲਮਾਨ ਨੂੰ ਉਤਸ਼ਾਹਿਤ ਕਰਦਾ ਹੈ। ਆਲਮ ਦਸ ਸਾਲ ਦੀ ਉਮਰ ਵਿੱਚ 1987 ਵਿੱਚ, ਪਾਕਿਸਤਾਨ ਤੋਂ ਸੰਯੁਕਤ ਰਾਜ ਅਮਰੀਕਾ ਆ ਗਿਆ ਸੀ ਅਤੇ ਕਨੈਟੀਕਟ ਦੇ ਪੇਂਡੂ ਮੱਧ-ਸ਼੍ਰੇਣੀ ਕਸਬੇ ਏਲਿੰਗਟਨ ਵਿੱਚ ਰਿਹਾ ਸੀ। 1997 ਵਿਚ, ਉਸਨੇ ਐਲ.ਜੀ.ਬੀ.ਟੀ. ਮੁਸਲਮਾਨਾਂ ਲਈ ਇਕ ਈਮੇਲ ਲਿਸਟਸਰ ਸ਼ੁਰੂ ਕੀਤਾ, ਜਿਸ ਨਾਲ 1998 ਵਿਚ ਅਲ-ਫਤਿਹਾ ਦੀ ਸਥਾਪਨਾ ਹੋਈ। ਉਸਨੇ 1998 ਤੋਂ ਇਸ ਦੇ ਮੁਖੀ ਵਜੋਂ 2004 ਵਿੱਚ ਅਹੁਦਾ ਛੱਡਣ ਤਕ ਸੇਵਾ ਕੀਤੀ। 2011 ਵਿੱਚ ਆਲਮ ਅਤੇ ਹੋਰ ਐਲ.ਜੀ.ਬੀ.ਟੀ. ਮੁਸਲਿਮ ਕਾਰਕੁਨਾਂ ਨੂੰ ਨੈਸ਼ਨਲ ਗੇਅ ਅਤੇ ਲੈਸਬੀਅਨ ਟਾਸਕ ਫੋਰਸ ਦੁਆਰਾ ਇੱਕ ਕੁਈਰ ਮੁਸਲਿਮ ਵਰਕਿੰਗ ਗਰੁੱਪ ਬਣਾਉਣ ਲਈ ਸੱਦਾ ਦਿੱਤਾ ਗਿਆ ਸੀ ਤਾਂ ਜੋ ਐਲ.ਜੀ.ਬੀ.ਟੀ. ਮੁਸਲਿਮ ਭਾਈਚਾਰੇ ਦੀਆਂ ਜ਼ਰੂਰਤਾਂ ਦਾ ਮੁਲਾਂਕਣ ਕੀਤਾ ਜਾ ਸਕੇ। ਆਲਮ ਇਸ ਪ੍ਰਾਜੈਕਟ ਨੂੰ ਅੱਗੇ ਵਧਾਉਣ ਲਈ ਰੁੱਝੇ ਨੇਤਾਵਾਂ ਦੇ ਵੰਨ-ਸੁਵੰਨੇ ਸਮੂਹ ਨੂੰ ਇਕੱਠਿਆਂ ਕਰਨ ਵਿਚ ਅਹਿਮ ਭੂਮਿਕਾ ਨਿਭਾ ਰਿਹਾ ਸੀ। 2013 ਵਿੱਚ ਕੁਈਰ ਮੁਸਲਿਮ ਵਰਕਿੰਗ ਸਮੂਹ ਨੇ ਇੱਕ ਨਵੀਂ ਸੰਸਥਾ ਸ਼ੁਰੂ ਕੀਤੀ: ਮੁਸਲਿਮ ਅਲਾਇੰਸ ਫਾਰ ਸੈਕਸੁਅਲ ਐਂਡ ਜੈਂਡਰ ਡਾਇਵਰਸਿਟੀ (ਐਮ.ਐਸ.ਜੀ.ਡੀ.)। ਉਹ ਹਿਊਮਨ ਰਾਈਟਸ ਵਾਚ ਵਿਖੇ ਐਲ.ਜੀ.ਬੀ.ਟੀ. ਪ੍ਰੋਗਰਾਮ ਦੀ ਸਲਾਹਕਾਰ ਕਮੇਟੀ ਦਾ ਸਾਬਕਾ ਮੈਂਬਰ ਹੈ।